Tejas Express: अहमदाबाद-मुंबई तेजस एक्सप्रेस की गई रद्द, रेलवे चलाएगा 5 जोड़ी और स्पेशल ट्रेनें
मुंबई और गुजरात में बढ़ते कोरोना मामलों को देखते हुए रेलवे ने अहमदाबाद से मुंबई सेंट्रल के बीच चलने वाली तेजस एक्सप्रेस को 2 अप्रैल से 30 अप्रैल तक रद्द कर दिया है।
नई दिल्ली। रेल यात्रियों के लिए बड़ी खबर आ रही है। मुंबई और गुजरात में बढ़ते कोरोना मामलों को देखते हुए रेलवे ने अहमदाबाद से मुंबई सेंट्रल के बीच चलने वाली तेजस एक्सप्रेस को  2 अप्रैल से 30 अप्रैल तक रद्द कर दिया है। महाराष्ट्र में पिछले 24 घंटों में गुरुवार (1 अप्रैल, 2021) को COVID19 के 43,183 नए मामले सामने आए हैं। 32,641 लोग डिस्चार्ज हुए और 249 लोगों की मृत्यु दर्ज़ की गई। महाराष्ट्र में कोरोना के कुल मामले 28,56,163 हैं। वहीं अबतक कुल 24,33,368 लोग डिस्चार्ज किए जा चुके हैं। महाराष्ट्र में कोरोना के 3,66,533 सक्रिय मामले हैं। वहीं महाराष्ट्र में अबतक कोरोना से कुल 54,898 लोगों की मौत हो चुकी है।रेलवे द्वारा कुछ और स्‍पेशल रेलगाड़ियों का संचालनभारतीय रेलवे रेलयात्रियों की सुविधा के लिए हजरत निजामुद्दीन-सिकन्‍द्राबाद, इर्नाकुलम-पटना, अहमदाबाद-सुल्‍तानपुर, अहमदाबाद-पटना तथा अहमदाबाद-गोरखपुर के बीच स्‍पेशल रेलगाड़ियों का संचालन करेगा। नई ट्रेनों से लोगों की यात्रा आसान बन सके, इसलिए रेलवे ने इस बारे में नोटिफिकेशन भी जारी किया है और इन नई ट्रेनों की पूरी लिस्ट भी जारी की है। रेल यात्रियों को यात्रा के दौरान कोविड प्रोटोकॉल का पालन करना होगा। देखिए ट्रेनों की टाइमिंग समेत पूरी डिटेल।